hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy hy hy hy hy hy hy hy hy hy hy hy hy hy hy hy hy hy ca es es tr ne en hy hy hy hy hy hy en en fr es es en es hy hy hy eu hy hy hy hy hy hy hy hy hy en en
Կրկին օրենքի փոփոխության մասին․ արհմիության գրությունը աշխատանքի և սոցիալական հարցերի նախարարությանը – Հայաստանի պետհիմնարկների, ՏԻՄ-երի աշխատողների արհմիություն
2 Փետրվարի, 2019 6 Օգոստոսի, 2019
ՀԱՄԿ-ը,  Հայաստանի պետական հիմնարկների և ՏԻՄ-երի աշխատողների և Հայաստանի կոմունալ-բնակարանային ոլորտի աշխատողների Ճյուղային հանրապետական արհմիությունները բացասական դիրքորոշում են ներկայացրել նախագծի վերաբերյալ։
Ստորև ներկայացված է Հայաստանի պետհիմնարկների արհմիության փետրվարի 1-ի գրությունը ՀՀ Աշխատանքի և սոցիալական հարցերի նախարի տեղակալ պարոն Ա․ Ուդումյանին։
ՁԵր 2019 թ․ հունվարի 31-ի թիվ ԱՈւ/ԺՍ-1-3/10 ՀԱՄԿ նախագահ
Է․ Թումասյանին ուղված գրության առընչությամբ տեղեկացնում եմ, որ  ՀԱՄԿ-ում քննարկվել է ԲՀԿ մի խումբ պատգամավորների հեղինակած «Արհեստակցական միությունների մասին» ՀՀ օրենքի նախագիծը։
Ես, որպես ՀԱՄԿ անդամ խոշոր միություններից մեկի նախագահ, ՀԱՄԿ ղեկավար մարմինների` խորհուրդի և գործկոմի ու  եռակողմ հանձնաժողովի անդամ, որոշեցի առանձին ներկայացնել նաև մեր արհմիության կարծիքը վերը նշված նախագծի վերաբերյալ։
Նախագծի առաջին հոդվածում առաջարկվող փոփոխությունը, ըստ էության հնարավորություն կընձեռի բիզնեսի համար այսօր գործող արհեստակցական կազմակերպություններից զատ, ստեղծել ավելի խոշոր, բայց «գրպանային» արհմիություններ, և ոչ մի կերպ չի նպաստի արհմիությունների անկախացմանը, ինչպես պնդում են նախագծի հեղինակները,  հակառակը կարող է էլ ավելի պառակտել ընդհանուր արհմիութենական շարժումը Հայաստանում։
Նախագծի հեղինակների  պնդումը, որ կազմակերպությունում գործող արհեստակցական միությունները ֆինանսապես կախված են գործատուից և այդ պատճառով չեն կարող պաշտպանել աշխատողների իրավունքները, ևս կեղծ է։ Արհմիությունների միջոցները ձևավորվում են անդամավճարներից, այլ ոչ թե գործատուների հատկացումներից։ Դրա մասին շատ լավ տեղյակ են նախագծի հեղինակներից առնվազն երկուսը՝ Վարդան Ղուկասյանը և Արթուր Գրիգորյանը, ովքեր հենց իրենց, պետական կառույցներում, պաշտոնավարման ընթացքում, փորձ են ունեցել արհմիությունների գումարների տնօրինմանը մասնակցելու։ Մարդիկ որոնք իրենց լուման են ունեցել եղած արհմիությունները թուլացնելու մեջ, այսօր իբր թե շահագրգռված են արհմիությունները ուժեղացնելու։
Մեր արհմիությունը դեռ օգոստոս ամսին հանդես է եկել նույն նախագծի դեմ հայտարարությամբ։
Կցում եմ վերոնշված հայտարարությունը (տեղադրված է arhmiutyun.org  կայքում) և Հայաստանի մշակույթի աշխատողների արհեստակցական կազմակերպությունների ճյուղային հանրապետական միության նախագահ, ոլորտի փորձագետ Ժ․ Թորոսյանի վերլուծությունը  նախագծի վերաբերյալ (տեղադրված է ՀԱՄԿ-ի կայքում)։
Հայաստանի պետական հիմնարկներ, ՏԻՄ-երի ր հանրային ծառայությունների աշխատողների արհեստակցական կազմակերպությունների ճյուղային հանրապետական միության նախագահ
​ԹԱՐՄԱՑՈՒՄ․ ՓԵՏՐՎԱՐԻ 21-ի ԿԱՌԱՎԱՐՈՒԹՅԱՆ ՆԻՍՏԻ ԸՆԹԱՑՔՈՒՄ, ՆԱԽԱԳԻԾԸ ՉԸՆԴՈՒՆՎԵՑ։ ՈՐՊԵՍ ՀԻՄՆԱՎՈՐՈՒՄ ՀԱՇՎԻ ԱՌՆՎԵՑ ՆԱԵՎ ՄԵՐ ԱՐՀՄԻՈՒԹՅԱՆ ՀՆՉԵՑՐԱԾ ԴԻՐՔՈՐՈՇՈՒՄԸ։
ԹԱՐՄԱՑՈՒՄ N2. Փետրվարի 25-ին ԱԺ մարդու իրավունքների պաշտպանության և հանրային հարցերի մշտական հանձնաժողովի նիստում կրկին քննարկվել է «Արհեստակցական միությունների մասին» ՀՀ օրենքում լրացումներ կատարելու մասին նախագիծը, որը ձայների մեծամասնությամբ մերժվել է։
ԿԲ-ի պատասխանը կուտակային կենսաթոշակային համակարգի մասին արհմիության առաջարկներին 26 Սեպտեմբերի, 2022
Հրատապ գործողությունների կոչ՝ ի պատասխան Հայաստանի դեմ Ադրբեջանի ագրեսիայի 14 Սեպտեմբերի, 2022
Քննարկվելու է քաղծառայողների բազային աշխատավարձի բարձրացումը․ Վարչապետի աշխատակազմ 12 Սեպտեմբերի, 2022
ՀՀ — ԵՄ Քաղհասարակության հարթակը պաշտոնապես հիմնադրվեց 2 Սեպտեմբերի, 2022
Երիտասարդ արհմիութենականները եռօրյա սեմինարին 22 Օգոստոսի, 2022
Website available in English and Armenian
Հեռ․ +374 10 580582
©2020 Հայաստանի պետական հիմնարկների, ՏԻՄ֊երի և հանրային ծառայությունների աշխատողների ճյուղային հանրապետական միություն
Կայքի սպասարկումն ու բովանդակության ստեղծումը՝ Արսեն Իգիթյան
Հայաստանի Հանրապետության 2019-2023թթ. «Արժանապատիվ աշխատանք» ազգային ծրագիր